Il-Washington Post irreferiet għall-aħħar irwoli li kellu l-Arċisqof Scicluna fejn jidħlu każijiet ta’ abbużi fuq it-tfal minn membru tal-kleru Artiklu fuq il-Washington Post kellu biss kliem ta’ tifħir għall-Arċisqof ta’ Malta Charles Scicluna li ddeskrivih bħala “l-investigatur tal-Vatikan f’każijiet ta’ emerġenza.” Il-Washington Post irreferiet għall-aħħar irwoli li kellu l-Arċisqof Scicluna fejn jidħlu każijiet ta’ abbużi fuq it-tfal minn membru tal-kleru. “Il-missjoni tiegħu bibda b’telefonata mingħand il-Papa,” jisħaq l-artiklu waqt li insista li meta jfaqqa’ xi każ ta’ abbuż, ikun fejn ikun, il-Papa jagħżel lill-Arċisqof Scicluna. Jispjega kif Scicluna jmur fejn kardinali u isqfijiet ikunu akkużati li wettqu jew ħbew każijiet ta’ abbużi, fejn fl-aħħar snin mexxa xejn inqas minn erba’ investigazzjonijiet maġġuri, f’erba’ kontinenti. L-artiklu jikkwota wkoll vittmi ta’ abbuż sesswali minn membri tal-kleru, li mal-Washingtom Post jisħqu li meta ltaqgħu ma’ Scicluna kienet l-ewwel darba li ħassew lil xi ħadd jifhem u jempatizza ma’ dak li għaddew minnu. “Scicluna bena reputazzjoni,” ikompli jisħaq l-artiklu waqt li jiddeskrivih bħala wieħed mill-ftit uffiċjali tal-Vatikan li jifhem il-gravità tal-kriżi tal-abbuż sesswali fil-knisja. “Il-vittmi jgħidu li Scicluna jippreżenta lilu nnifsu bħala persuna li lesta tisma’, sensittiv u metikoluż fil-fatti u d-dettalji,” jikkonkludi l-artiklu. L-Arċisqof Charles Scicluna kellu wkoll rwol importanti fl-aħħar laqgħa speċjali li saret fil-Vatikan dwar dan l-iskandlu li heżżeż il-Knisja u li wassal lill-Papa biex jippreżenta l- Motu Proprio “Vos estis lux mundi” (Intom id-dawl tad-dinja). Motu Proprio hi l-ligi l-ġdida ppromulgata mill-Papa Frangisku. F'dan il-każ titratta l-prevenzjoni u l-ġlieda kontra l-abbuż sesswali fuq il-minuri jew abbuz ta’ awtorità. Aqra aktar billi tagħfas hawn.